पीएनडीटी एक्ट : अल्ट्रासाउंड सेंटर के दो आवेदन, एक काे ही मिली परमिशन
पीएनडीटीजिला एडवाइजरी कमेटी की बैठक नागरिक अस्पताल में गुरुवार को स्त्री रोग विशेषज्ञ डॉ. अर्चना यादव की अध्यक्षता में आयोजित की गई। बैठक में सिविल सर्जन डॉ. बीके राजौरा मुख्य रूप से मौजूद रहे। इस दौरान अल्ट्रासाउंड के नए रजिस्ट्रेशन पीएनडीटी एक्ट को और प्रभावी बनाने को लेकर भी विशेष तौर पर चर्चा की गई। साथ ही सेंटर खोलने के लिए नए मिले आवेदनों की जांच भी की गई।
न्यायवादीकी राय पर एक सेंटर काे डी-सील का निर्णय : एक्टके तहत नए रजिस्ट्रेशन के लिए दो आवेदन आए थे, जिनमें कमेटी द्वारा विचार-विमर्श के बाद डॉ. सरोज मान अल्ट्रासाउंड को सहमति देते हुए नए रजिस्ट्रेशन अल्ट्रासाउंड मशीन खरीदने की परमिशन दी गई। वहीं कोमल अल्ट्रासाउंड बावल द्वारा दिया गया आवेदन सेंटर का कार्य पूरा होने के कारण रजिस्ट्रेशन की परमिशन नहीं दी गई। इसी प्रकार शिव हार्ट केयर को इको मशीन की मंजूरी दी गई। एडवाइजरी बैठक के दौरान कमेटी में शामिल सदस्यों ने केसर सर्जिकल एवं मेटरनिटी अस्पताल द्वारा दिया गया मशीन डी-सील का आवेदन जिला न्यायवादी जसवंत सिंह यादव के राय देने के बाद डी-सील करने का निर्णय लिया जाएगा।
लिंगानुपात सुधार पर किया विमर्श
एडवाइजरीकमेटी में शामिल सदस्यों की ओर से जिला के लिंगानुपात पर भी चर्चा की गई। बैठक में सेक्स रेशियो का अंतर कम करने की दिशा में कार्य करने के बारे में सभी ने सुझाव दिए। साथ ही लिंगानुपात को लेकर विभाग की तरफ से किए जा रहे कार्यों की चर्चा भी का गई। सिविल सर्जन डॉ. राजौरा ने बताया कि पिछले दिनों पीएनडीटी में की गई कड़ी कार्रवाई से जिले में लिंगानुपात की स्थिति में सुधार रहा है। विभाग की टीम द्वारा अल्ट्रासाउंड सेंटरों का भी समय-समय पर निरीक्षण किया जा रहा है। इस मौके पर पीएनडीटी नोडल अधिकारी डॉ. धर्मेंद्र कुमार, डॉ. सुंदरपाल, डॉ. रणवीर, दलीप तनेजा, कुमारी गीता, सहायक जिला न्यायवादी नीलम अन्य सदस्य मौजूद रहे।
hin_Deva hin_Deva hin_Deva awa_Deva hin_Deva